ย่านชุมชนเก่า: ชุมชนผาแบ่น
ที่อยู่: ตำบลเชียงคาน อำเภอเชียงคาน จังหวัดเลย ภาคตะวันออกเฉียงเหนือ
ลักษณะสำคัญ: ชุมชนผาแบ่น เป็นชุมชนชนบท ตั้งอยู่บนที่ราบริมแม่น้ำโขง ต่อมาได้มีการขยายตัวของชุมชนออกจากพื้นที่ริมแม่น้ำโขง อันเนื่องมาจากการพัฒนาเส้นทางการคมนาคมทางบก ชุมชนพักอาศัยแบบชนบท ประชาชนในชุมชนส่วนใหญ่ประกอบอาชีพทางด้านการเกษตรเป็นหลัก ได้แก่ การทำนา และอาชีพรับจ้าง ลักษณะสังคมภายในชุมชนยังคงมีวิถีชีวิตแบบชนบทที่มีความเกี่ยวข้องกับอาชีพเกษตรกรรม แม่น้ำโขง และสิ่งศักดิ์สิทธิ์ในชุมชน เป็นชุมชนกลุ่มชาติพันธุ์ผู้ไทย ที่มีอัตลักษณ์โดดเด่นเรื่องวัฒนธรรม ขนบธรรมเนียม ประเพณี และวิถีชีวิตแสดงถึงความเป็นผู้ไทยที่โดดเด่น อาทิ การแต่งกายชุดผู้ไทย และภาษาพูด มีลักษณะอาคารภายในชุมชน เดิมเป็นอาคารไม้ 2 ชั้น ใต้ถุนโล่ง ที่มีเอกลักษณ์แบบเรือนผู้ไท